section_heading: O albumu
paragraph_text: Album prikazuje možda najdramatičniji odmak od tradicionalnog zvuka grupe koji se pojavljuje samo u tragovima u ponekom rifu. Neki su recenzenti kritizirali glazbenu produkciju, tvrdeći kako su bubnjevi Cozyja Powella prigušili većinu drugih instrumenata, dok su ju drugi hvalili, komentirajući kako je ovo jedan od Sabbathovih najžešćih albuma i možda album koji se najviše oslanja na klavijature koje je svirao dugogodišnji gostujući peti član sastava, Geoff Nicholls.<ref>  Kao rezultat, glazba na albumu je mračnija od prijašnjih Sabbathovih glazbenih radova, nalikujući na prethodni album Headless Cross.